Source: https://codfiscal.net/6159/oug-872010-modificarea-si-completarea-codului-fiscal-eliminare-impozit-minim
Timestamp: 2017-08-23 19:27:09+00:00

Document:
OUG 87/2010 – Modificarea si completarea Codului Fiscal – eliminare impozit minim | Revista CFNET - Consultanta Finante Taxe
Acasă Reglementari fiscale Acte modificare Cod Fiscal OUG 87/2010 – Modificarea si completarea Codului Fiscal – eliminare impozit minim
ORDONANTA DE URGENTA 87/2010 din 29 septembrie 2010 pentru modificarea si completarea Legii nr. 571/2003 privind Codul fiscal
2010-10-01 – Data intrarii in vigoare 1 octombrie 2010;
2010-10-01 – Versiune Monitorul Oficial: OUG-87-2010-modificare-completare-Codul-fiscal.pdf
2010-09-30 – Publicat in Monitorul Oficial nr. 669 din 30 septembrie 2010;
ORDONANTA DE URGENTA nr. 87/2010 din 29 septembrie 2010 pentru modificarea si completarea Legii nr. 571/2003 privind Codul fiscal
În contextul in care, potrivit cap. 3 „Politica fiscal-bugetara” din Programul de guvernare 2009—2012, unul dintre obiectivele propuse il reprezinta cresterea eficientei politicii fiscal-bugetare si imbunatatirea predictibilitatii acesteia, se impune adoptarea de masuri fiscale care sa sprijine cresterea eficacitatii administrarii fiscale prin imbunatatirea gradului de colectare a veniturilor publice, pentru a compensa scaderea veniturilor bugetare survenita in urma abrogarii sistemului de impozitare minim, Guvernul si-a fixat ca prioritate identificarea de resurse suplimentare de venit.
Ținand seama de faptul ca nepromovarea prezentului act normativ ar avea drept consecinte negative accentuarea dificultatilor inregistrate de operatorii economici care au un grad bun de conformare fiscala, in considerarea faptului ca aceste elemente vizeaza interesul general public si constituie situatii extraordinare, a caror reglementare nu poate fi amanata,
Art. I. — Legea nr. 571/2003 privind Codul fiscal, publicata in Monitorul Oficial al Romaniei, Partea I, nr. 927 din 23 decembrie 2003, cu modificarile si completarile ulterioare, se modifica si se completeaza dupa cum urmeaza:
1. La articolul 18, alineatele (2) — (7) se abroga.
2. La articolul 19^2, alineatul (10) se abroga.
3. La articolul 34, alineatul (7) se modifica si va avea urmatorul cuprins:
„(7) Prin exceptie de la prevederile alin. (6), contribuabilii prevazuti la alin. (1) lit. a) nou-infiintati sau care la sfarsitul anului fiscal precedent inregistreaza pierdere fiscala efectueaza plati anticipate in contul impozitului pe profit la nivelul sumei rezultate din aplicarea cotei de impozit asupra profitului contabil al perioadei pentru care se efectueaza plata anticipata.”
4. La articolul 34, dupa alineatul (7) se introduce un nou alineat, alineatul (7^1), cu urmatorul cuprins:
„(7^1) Contribuabilii prevazuti la alin. (1) lit. a), pentru efectuarea platilor anticipate in anul 2011, aplica urmatoarele reguli:
a) contribuabilii care in perioada 1 ianuarie—30 septembrie 2010 datoreaza impozit pe profit/impozit minim si in perioada 1 octombrie — 31 decembrie 2010 datoreaza impozit pe profit efectueaza trimestrial plati anticipate in contul impozitului pe profit la nivelul unei patrimi din suma rezultata prin adunarea impozitului datorat in cele doua perioade, actualizata cu indicele de inflatie prevazut la alin. (1);
b) contribuabilii care in perioada 1 ianuarie — 30 septembrie 2010 datoreaza impozit pe profit/impozit minim si in perioada 1 octombrie — 31 decembrie 2010 inregistreaza pierdere fiscala efectueaza trimestrial plati anticipate in contul impozitului pe profit la nivelul unei patrimi din impozitul pe profit/impozitul minim aferent primei perioade, actualizat cu indicele de inflatie prevazut la alin. (1).”
5. La articolul 34, alineatele (15)—(18) se modifica si vor avea urmatorul cuprins:
„(15) Contribuabilii care, pana la data de 30 septembrie 2010 inclusiv, au fost obligati la plata impozitului minim au obligatia de a declara si de a plati impozitul pe profit, respectiv de a efectua plata anticipata, dupa caz, aferente trimestrului III al anului 2010, pana la data de 25 octombrie 2010, potrivit prevederilor in vigoare la data de 30 septembrie 2010.
(16) Contribuabilii care, pana la data de 30 septembrie 2010 inclusiv, au fost obligati la plata impozitului minim, pentru definitivarea impozitului pe profit datorat pentru anul fiscal 2010, aplica urmatoarele reguli:
a) pentru perioada 1 ianuarie—30 septembrie 2010:
— determinarea impozitului pe profit aferent perioadei respective si efectuarea comparatiei cu impozitul minim anual, prevazut la art. 18 alin. (3), recalculat in mod corespunzator pentru perioada 1 ianuarie—30 septembrie 2010, prin impartirea impozitului minim anual la 12 si inmultirea cu numarul de luni aferent perioadei respective, in vederea stabilirii impozitului pe profit datorat;
— stabilirea impozitului pe profit datorat;
— prin exceptie de la prevederile alin. (1), (5) si (11) si ale art. 35 alin. (1), depunerea declaratiei privind impozitul pe profit pentru perioada 1 ianuarie—30 septembrie 2010 si plata impozitului pe profit datorat din definitivarea impunerii, pana la data de 25 februarie 2011;
b) pentru perioada 1 octombrie—31 decembrie 2010:
— contribuabilii depun declaratia privind impozitul pe profit si platesc impozitul pe profit datorat potrivit prevederilor alin. (1), (5) si (11) si ale art. 35 alin. (1).
(17) În aplicarea prevederilor alin. (16), determinarea profitului impozabil si a impozitului pe profit se efectueaza urmarindu-se metodologia de calcul prevazuta de titlul II «Impozitul pe profit» in mod corespunzator pentru cele doua perioade, luand in calcul veniturile si cheltuielile inregistrate.
(18) Pierderea fiscala inregistrata in cele doua perioade aferente anului 2010 se recupereaza potrivit prevederilor art. 26, fiecare perioada fiind considerata an fiscal in sensul perioadei de 5 ani, respectiv 7 ani.”
6. La articolul 34, alineatul (19) se abroga.
Art. II. — Prin exceptie de la dispozitiile art. 4 alin. (2) din Legea nr. 571/2003, cu modificarile si completarile ulterioare, prevederile prezentei ordonante de urgenta intra in vigoare incepand cu data de 1 octombrie 2010.
Art. III. — Legea nr. 571/2003 privind Codul fiscal, publicata in Monitorul Oficial al Romaniei, Partea I, nr. 927 din 23 decembrie 2003, cu modificarile si completarile ulterioare, precum si cu cele aduse prin prezenta ordonanta de urgenta, se va republica in Monitorul Oficial al Romaniei, Partea I, dupa aprobarea prin lege a prezentei ordonante de urgenta, dandu-se textelor o noua numerotare.
Contrasemneaza: Ministrul finantelor publice, Gheorghe Ialomitianu
Bucuresti, 29 septembrie 2010.
eliminare impozit minim
Articolul precedentGUVERN: Se elimina impozitul minim din 1 octombrie, se diminueaza dobanda de intarziere si alte masuri fiscale
Articolul următorOUG 88/2010 – Modificarea si completarea Codului de Procedura Fiscala
Calculul, declararea, plata si evidenta contabila a impozitului pe profit pe anul 2010 | CodFiscal.net – Finante, Fiscalitate online 22 Ian 2011 at 17:37
[…] a impozitului pe profit pe anul 2010 din -Sinteze Analize/despre SRL-SA comentarii(0) Prin OUG nr. 87/2010 a fost eliminat impozitul minim. Masurile fiscale aprobate au generat o serie de discutii privind […]

References: articolul 18
 articolul 19
 articolul 34
 articolul 34
 articolul 34
 articolul 34